Chapter 1

Chapter 2

Chapter 3

Chapter 4

Chapter 5

Chapter 6

Chapter 7

Chapter 8

Chapter 9

Chapter 10

Enwa ke Palesa.

Lebitso la hae le bolela 'palesa' ka puo ya habo, ya Sesotho.

Hoseng Palesa o bua le sefate sa dilamunu.

"Sefate sa dilamunu, ka kopo hle, re fe dilamunu tse ngata."

Palesa o ya ka maoto sekolong.

Ha a le tseleng, o re ho jwang, "Ka kopo hle jwang, hola o be motalana o se ke wa omella."

Palesa o feta dipalesa tse hlaha. "Dipalesa, ke a leboha ka mebala ya lona e kganyang."

Sekolong, Palesa o bua le sefate se senyenyane.

"Sefate, ka kopo hle, hola ho be le makala a maholo hore re kgone ho balla tlasa moriti wa hao."

Palesa o bua le moedi wa difatjana tse potileng sekolo sa hae.

"Ka kopo hle, o hole o le matla mme o thibele batho ba babe hore ba se kene ka hare."

Ha Palesa a kgutlela hae ho tswa sekolong, o etela sefate sa dilamunu.

"Ebe dilamunu tsa hao di se di butswitse?" ho botsa Palesa.

"Dilamunu di sa ntse di le tala." ho araba Palesa. "Ke tla o bona hosane sefate sa dilamunu. Mohlomong hosane o tla be o ntshwaretse lamunu."

You are free to download, copy, translate or adapt this story and use the illustrations as long as you attribute in the following way: Ursula Nafula Author - Ursula Nafula
Translation - Tseliso Masolane
Illustration - Jesse Pietersen
Language - Sesotho (South Africa)
Level - First sentences © African Storybook Initiative 2015
Creative Commons: Attribution 4.0
Source www.africanstorybook.org